Keretės ežeras
Keretės ežeras, Keretė (rus. Кереть), Keretjervis (suom. Kierettijärvi) – ežeras Rusijoje, šiaurės Karelijoje. Plotas 223 km², su salomis – 298 km². Kranto linija labai raižyta, gausu įlankų, salų (~140, didžiausia – Vičanų), pusiasalių. Ilgis 44 km, plotis 19 km. Gylis iki 5 m. Vasarą vietomis užauga augmenija. Užšąla lapkritį, atitirpsta gegužę. Įteka Kerževos, Narvos, Nolios upės, išteka Keretės upė į Baltąją jūrą. Žvejyba.